**Οδηγίες προς τους φοιτητές/φοιτήτριες για την πρόληψη της πανδημίας COVID-19**

Οι φοιτητές/φοιτήτριες όταν προσέρχονται στα μαθήματά τους θα πρέπει:

1) Να φορούν προστατευτικές μάσκες (απλές χειρουργικές ή υφασμάτινες με κατάλληλες προδιαγραφές) κατά την προσέλευσή τους στους διαδρόμους, να τηρούν τις αποστάσεις του 1,5 μέτρου και να μην συνωστίζονται.

2) Να φορούν μάσκες κατά την παραμονή τους στις αίθουσες διδασκαλίας και καθ’ όλη τη διάρκεια του μαθήματος.

3) Να εξέρχονται υποχρεωτικά από τις αίθουσες διδασκαλίας στα διαλείμματα των 15 λεπτών για να αερίζεται η αίθουσα και κατά την επιστροφή τους να κάθονται στο ίδιο κάθισμα που καθόντουσαν πριν. Το μέτρο αυτό διευκολύνει την ιχνηλάτηση πιθανού κρούσματος.

4) Να τηρούν τα μέτρα ατομικής υγιεινής.

5) Κατά την είσοδό τους στις αίθουσες διδασκαλίας να τοποθετούν το πιστοποιητικό εμβολιασμού ή το πιστοποιητικό νόσησης ή το αποτέλεσμα του rapid τέστ πάνω στο θρανίο τους μαζί με το έγγραφο ταυτοποίησης (αστυνομική ταυτότητα, διαβατήριο ή φοιτητική ταυτότητα) για τον απαιτούμενο έλεγχο από τον διδάσκοντα.

6) Απαγορεύεται η κατανάλωση φαγητού και ροφημάτων εντός των αιθουσών και κατά τη διάρκεια των μαθημάτων με εξαίρεση το νερό.

7)Εάν κάποιο μέλος της πανεπιστημιακής κοινότητας εμφανίσει συμπτώματα ή είναι επιβεβαιωμένο κρούσμα COVID-19 οφείλει να ενημερώσει τους διδάσκοντες των μαθημάτων και τους υπευθύνους των εργαστηρίων στα οποία συμμετείχε και ακολούθως θα εφαρμοστεί το σχετικό πρωτόκολλο του Πανεπιστημίου Πελοποννήσου.

Τέλος, λαμβάνοντας υπόψη ότι το καλύτερο μέσο προστασίας που έχουμε στη διάθεσή μας αυτή τη στιγμή απέναντι στην πανδημία του COVID-19 είναι ο εμβολιασμός, συνιστάται σε όλα τα μέλη της πανεπιστημιακής κοινότητας να ολοκληρώσουν τη διαδικασία εμβολιασμού, πρωτίστως για την προσωπική τους υγεία, αλλά και για την υγεία και προστασία όλων μας, φοιτητών και διδασκόντων.

Σας ευχόμαστε μια Καλή και Ασφαλή Ακαδημαϊκή Χρονιά!